Steel pa se hart met tuisgemaakte geskenk | News24
Steel pa se hart met tuisgemaakte geskenk
Jy wonder seker wat om vir jou pa te koop vir Vadersdag. Eintlik is die beste geskenk aan jou pa, jou liefde en iets vanuit jou hart.
Maar hier is 'n paar idees vir tuisgemaakte geskenke wat 'n pa se hart baie trots sal maak:
Neem 'n groot stuk wit karton. Teken 'n boomstam met takke daarop. Kry jou boeties en/of sussie/s bymekaar en verf een hand van elkeen met verskillende kleure verf. Druk dan elkeen se hand bo-op die boomstam om die boom se "blare" te vorm.
Pa se motorwas-emmer
Kry 'n ou emmertjie, verkieslik 'n metaal ene. Verf dit met emaljeverf in 'n mooi kleur en wanneer dit droog is, kan jy die emmer verder versier met permanente koki-penne en skryf "Pa se motorwas-emmer" daarop.
Maak die emmer dan vol met bekostigbare motorwastoebehore soos sagte lappe, sponse asook motorsjampoe, -was en -lugverfrissers.
Pa se eetgoed
Maak 'n mooi groot fles vol van pa se gunstelingneute, biltong of lekkers. Kry wit etiketpapier. Sny 'n etiket in 'n mooi vorm, groot genoeg om daarop te plak.